**1.Jautājums**

Komisijas priekšsēdētājs informē, ka 2017.gada 23.oktobrī ir saņemts jautājums par iepirkumu „ Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta” (iepirkuma identifikācijas Nr. PSKUS 2017/142):

1. Iepirkumu procedūra saucas: Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta

Kāpēc punktā 9.5 aprakstītajā (līdzīgie pakalpojumi) norādīta: *tehniskā projekta izstrāde un ...* . Kā tas attiecas uz doto konkursu. Projektēšanai Jūs veicāt atsevišķu konkursu 2016.gadā.

**2. Atbilde.**

**Iepirkuma komisija sniedz atbildi:**

*Pieredze Tehniskā projekta izstrāde ir iekļauta prasībās, jo kopš tika izstrādāts projekts, ēkās ir veikti remontdarbi, kā rezultātā var rasties nepieciešamība pie projekta nodošanas labot, vai pārstrādāt tehnisko projektu. Un nododot projekta izpilddokumentāciju uzņēmumam ir jābūt pieredzei un zināšanām, kā izstrādāt sistēmas uzstādīšanas projektu atbilstoši normatīvajiem aktiem.*

**3. jautājums**

Paskaidrojiet vai izlabojiet kļūdas teikuma beigās: *uzstādīti ne mazāk, kā 150 dūmu vai karstuma detektori ar kopējo mazāk, kā 650 m2.*

**4. Atbilde.**

**Iepirkuma komisija sniedz atbildi:**

Komisija konstatēja, kā iepirkuma dokumentācijā tika pieļauta pārrakstīšanās drukas kļūda. Ņemot vērā vispārpieņemto praksi publiskajos iepirkumos, nav šaubu par to, ka Pasūtītājs ir domājis: “ne mazāk kā 650 m2”. Acīmredzamas kļūdas ir tādas, par kurām nevar pastāvēt objektīvas šaubas ne pasūtītajam, ne arī pretendentiem, kā arī var būt tikai viens iespējamais loģiskais veids, kā šīs kļūdas labot. Komisija nolēma labot kļūdu tāpēc, ka to vienkārši acīmredzami ir nepieciešams precizēt vai lai novērstu acīmredzamo pārrakstīšanās kļūdu. Izteikt tekstu šādā redakcijā:

“*Par līdzīgu pakalpojumu šī līguma izpratnē tiek uzskatīts jaunas ESMI FX3NET ugunsgrēka atklāšanas un trauksmes sistēmas tehniskā projekta izstrāde un uzstādīšana publiskos objektos, kā mācību iestādes, tirdzniecības centri, slimnīcas, sociālās aprūpes centri un viesnīcas, kuros darbība notiek diennakti, projekta ietvaros, uzstādīti ne mazāk, kā 150 dūmu vai karstuma detektori ar kopējo platību ne mazāk, kā 650 m2.*”